[Alexander Episcopus, servus servorum Dei, dilectis filiis Priori et fratribus de Chava, salutem et Apostolicam benedictionem. Justis petentium desideriis dignum est nos facilem præbere consensum, et vota, quæ à recto rationis tramite non discordant, effectu sunt prosequente complenda. Eapropter, dilecti in Domino filii, vestris justis postulationibus grato concurrentes assensu, terram de Folens, sicut eam nobilis vir Bernardus de claris Vallibus domui vestræ rationabiliter contulit, et terram de Curcineriis, quemadmodum vos eam possidetis canonicè, vobis et eidem domui auctoritate Apostolica confirmamus, et præsentis scripti patrocinio communimus, statuentes ut nulli omninò, etc. Datum Anagniæ XV. Kalendas Februarii.]